《灵峰院龙龛山和蔡君谟》
明代·董渊

礧硌弥沙界，谽谺古洞天。门邻金布地，桥枕玉鸣泉。

庭鹤归迷主，龛龙去失年。扫云嫌俗驾，题壁诧诗仙。

胜景无今古，居人有后先。不知游者驭，谁见海为田。

作者简介：董渊，董岗乡（今合肥市肥西县）人，明代正统年间饥荒，出谷千石赈济灾民，官府为之立碑褒奖。其子董正曾任江西安远知县。